cyanic-selkie/wikianc huggingface dataset:
প্রথম বিশ্বযুদ্ধের কারণ
সূত্রপাত
সার্বিয়ার উত্থানের সাথে সাথে স্লাভ জাতীয়তাবাদ জোরদার হয়ে ওঠে। সুযোগ পেয়ে এবার অস্ট্রিয়া-হাঙ্গেরী সার্বিয়াকে কোণঠাসা করে ফেলে। সার্বিয়ার মিত্র রাশিয়া, সে জোরে সার্বিয়া হুমকি অগ্রাহ্য করবার সাহস দেখায় ও সৈন্য সমাবেশ শুরু করে। বিভিন্ন মৈত্রী চুক্তি, দুর্বল যোগাযোগ ব্যবস্থা ও বিভিন্ন পর্যায়ে সত্যের বিভিন্ন বিকৃতি রাষ্ট্রনায়কদের যুদ্ধের সিদ্ধান্তের দিকে ঠেলে দেয়।
২৮ জুলাই ১৯১৪ অস্ট্রিয়া-হাঙ্গেরী সার্বিয়ার সাথে যুদ্ধ ঘোষণা করে। পরদিন রাশিয়া সৈন্য সমাবেশের মাধ্যমে যুদ্ধে জড়িয়ে পড়ে। ফলে জার্মানিও যুদ্ধের জন্য প্রস্তুত হয়। এদিকে সার্বিয়ার সমর্থনে ফ্রান্স সৈন্য সমাবেশ শুরু করে। যুবরাজের হত্যার পর, জার্মানির হিসাবে ছিল যে, সার্বিয়ার বিরুদ্ধে একটি সংক্ষিপ্ত, আঞ্চলিক যুদ্ধে বিজয়ের সম্ভাবনা আছে। তাই তারা অস্ট্রিয়াকে যেভাবে ইচ্ছা সেভাবে সার্বিয়ায় হামলা করার অনুমতি দিয়ে দেয়। যা হয় বিরাট ভুল।
জার্মানি অস্ট্রিয়াকে নজিরবিহীন সমর্থন দেয়ায় ভবিষ্যৎ জার্মান শক্তি'র সম্ভাবনায় আতঙ্কিত ফ্রান্স এবং রাশিয়ার তরফ থেকে অনাকাঙ্খিত শত্রুতা ডেকে আনে। রাশিয়া এবং ফ্রান্স সাথে সাথে যুদ্ধে যোগ দিলেও জার্মানি তাদের ভালই মোকাবেলা করছিল, কিন্তু ব্রিটেনের চোখে রাশিয়া এবং ফ্রান্সের তুলনায় একটি নতুন ও শক্তিশালী জার্মানি ছিল বড় হুমকী তাই তারা পূর্বের চুক্তি অনুযায়ী ও নিজেদের ক্ষমতার সুরক্ষিত করার জন্যই জার্মানির বিপক্ষে যুদ্ধ ঘোষণা করে দেয়। ব্রিটেনের মত পরাশক্তির আগমন জার্মানির জন্য ব্যাপক হুমকী হয়ে দাড়ায়। আভ্যন্তরীন রাজনৈতিক পরিবর্তনের মাঝেই রাশিয়া পরাজিত হয়ে যুদ্ধত্যাগ করে। ব্যাপক সৈন্য ও সম্পদের ক্ষয়-ক্ষতি ও কম্যুনিস্ট প্রোপাগান্ডায় সম্রাটের পতন ও রাশান পরাজয় নিশ্চিত করে। ইতোমধ্যেই ৩ বছর ধরে চলা যুদ্ধে এবং শীতকালে রাশিয়ার অভ্যন্তরে আক্রমণ করে ব্যাপক ক্ষতির শিকার জার্মান সেনাবাহিনী অদুরদর্শীতার পরিচয় দেয় আমেরিকান জাহাজে আক্রমণ করে। জার্মান নৌ-বাহিনীর আক্রমণ ঘুমন্ত দৈত্য যুক্তরাষ্ট্রকে যুদ্ধে ডেকে এনে চূড়ান্ত জার্মান পরাজয় নিশ্চিত করে। ( এমন স্ট্র‌্যাটেজিক ভুল জার্মানদের দ্বারাই সম্ভব তা আবারো প্রমাণিত হয় ২য় বিশ্বযুদ্ধে )
এছাড়া শিল্পন্নোয়নের জন্য প্রয়োজনীয় কাঁচামাল সংগ্রহের লক্ষ্যে বিশ্বজুড়ে নব্য সাম্রাজ্য প্রতিষ্ঠার স্বপ্ন দেখা জার্মানির উত্থান ফ্রান্স, ব্রিটেনের সাম্রাজ্যের জন্য নিশ্চিত হুমকি ছিল এবং এটা ঠেকানোর জন্যই ফ্রান্স-রাশিয়া-ব্রিটেন এবং সবশেষে যুক্তরাষ্ট্র একজোট হয়। এবং ৪ বছর ধরে চলা ব্যাপক ক্ষয়-ক্ষতি নিশ্চিতের পর হাবসবুর্গ (অস্ট্রিয়ান) অটোমান (তুর্কিশ) এবং রোমানভ (রাশিয়ান) সাম্রাজ্যের মত ৩ টা শতাব্দী প্রাচীন একসময়ের প্রবল আধিপত্য বিস্তারকারী সাম্রাজ্যের পতন নিশ্চিতকারী পরজয় ভাগ্যে জুটে। এবং নিজেদের আড়াল করার নীতি থেকে সরে এসে যুদ্ধের শেষ দিকে যোগ দিয়েই মুল নায়কের আসনে বসে যায় মার্কিন যুক্তরাষ্ট্র। এবং প্রেসিডেন্ট উইলসনের নেতৃত্ব শুরু হয় দুনিয়ায় নতুন ধরনের রাজনীতি। কিন্তু যুদ্ধের পর পর সবাই যখন ভাবছিল যে এমন মানবসৃষ্ঠ দুর্যোগের আর পূনরাবৃত্তি ঘটবে না তখনই তৎকালীন বিজয়ী ও পরাজিত শক্তিগুলো এমন সব কাণ্ড করতে থাকে যা সদ্য সমাপ্ত যুদ্ধের চেয়ে ভয়াবহ এবং পৃথিবীর  ইতিহাসের সবচেয়ে বেশি ক্ষতিকর  ২য় বিশ্বযুদ্ধের প্রেক্ষাপট তৈরী করেছিল।
আলফ্রেড ব্ল্যাক (ক্রিকেটার)
আলফ্রেড ব্ল্যাক (জন্ম তারিখ অজানা, মৃত্যু ১৮৫৯) ছিলেন একজন অস্ট্রেলীয় ক্রিকেটার। তিনি ১৮৫৮ সালে ভিক্টোরিয়ার হয়ে দুটি প্রথম-শ্রেণীর ক্রিকেট ম্যাচ খেলেন।
তথ্যসূত্র
<references group="" responsive="1">
মার্ক বেনসন
মার্ক রিচার্ড বেনসন (Mark Benson; জন্ম: ৬ জুলাই, ১৯৫৮) পশ্চিম সাসেক্সের শোরহ্যাম-বাই-সী এলাকায় জন্মগ্রহণকারী সাবেক ইংরেজ ক্রিকেটার ও আম্পায়ার। বর্তমানে তিনি প্রথম-শ্রেণীর ক্রিকেটে আম্পায়ারের দায়িত্ব পালন করছেন। ইংল্যান্ড ক্রিকেট দলের পক্ষে ১৯৮৬ সালে একটিমাত্র টেস্ট ও একটিমাত্র একদিনের আন্তর্জাতিকে অংশগ্রহণের সুযোগ ঘটে তার। এছাড়াও ইংরেজ ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করেছেন বেনি ডাকনামে পরিচিত মার্ক বেনসন। ক্রিকেট খেলা থেকে অবসর নেয়ার পর তিনি আইসিসির আম্পায়ারদের এলিট প্যানেলে অন্তর্ভুক্ত হন।
কেন্টের সাটন ভ্যালেন্স স্কুলে অধ্যয়ন করেন। শেলে বাজারজাতকরণ সহকারী হিসেবে কাজ করেন। এরপর কেন্টের পক্ষে পূর্ণাঙ্গভাবে খেলার জন্য সময় ব্যয় করেন।
কাউন্টি ক্রিকেটে অংশগ্রহণ
বামহাতি উদ্বোধনী ব্যাটসম্যান হিসেবে খেলতেন মার্ক বেনসন। ১৯৮০ সালে প্রথম-শ্রেণীর খেলায় অভিষেক ঘটে তার। এরপর থেকেই পরবর্তী পনেরো মৌসুম কেন্ট দলের নিয়মিত খেলোয়াড় হিসেবে অংশ নেন। কাউন্টি দলের পক্ষে ৪৮ সেঞ্চুরিসহ আঠারো সহস্রাধিক রান তুলেন। বিশ্বযুদ্ধ পরবর্তীকালে কেন্টের তৃতীয় সর্বোচ্চ রান সংগ্রহকারীর মর্যাদা লাভ করেন। লেস অ্যামিস, ফ্রাঙ্ক ওলি ও কলিন কাউড্রের পর কেন্টের ইতিহাসে ৪০.২৭ গড়ে রান সংগ্রহ করে চতুর্থ সর্বোচ্চ ব্যাটসম্যান হিসেবে আবির্ভূত হন। ১২ মৌসুমে সহস্রাধিক রান তুলেন। তন্মধ্যে, ১৯৮৭ সালে ৪৪.২৩ গড়ে সর্বাধিক ১,৭২৫ রান সংগ্রহ করতে পেরেছিলেন তিনি কেন্টের পক্ষে ২৬৮টি একদিনের খেলায় অংশ নিয়ে ৩১.৮৯ গড়ে ৭,৮১৪ রান তুলেন। এ সময় তিনি ৫টি শতরান, ৫৩টি অর্ধ-শতরান ও ছয়বার ম্যান অব দ্য ম্যাচের পুরস্কার লাভ করেছেন তিনি।
১৯৯১ সালে কেন্টের অধিনায়ক মনোনীত হন মার্ক বেনসন। অধিনায়ক হিসেবে প্রথম দিনেই নিজস্ব সেরা ২৫৭ রান করেন হ্যাম্পশায়ারের বিপক্ষে। তার অধিনায়কত্বে ১৯৯২ সালে কাউন্টি চ্যাম্পিয়নশীপ ও ১৯৯৩ সালে সানডে লীগে কেন্ট রানার্স-আপ হয়েছিল। ১৯৯৫ সালে সানডে লীগ চ্যাম্পিয়ন হয় ও হেজেস কাপের চূড়ান্ত খেলায় অংশ নেয়। ১৯৯৫ মৌসুম শেষে হাঁটুর আঘাতের কারণে তাকে জোরপূর্বক খেলা থেকে বিরত থাকতে হয়।
আন্তর্জাতিক ক্রিকেট
১৯৮৬ সালে ইংল্যান্ড দলের সদস্যরূপে ভারতের বিপক্ষে একটিমাত্র টেস্ট ও একটিমাত্র ওডিআইয়ে অংশ নেয়ার সুযোগ হয় তার।
সামগ্রীকভাবে প্রতি ১০.২৩ ইনিংসে একটি শতরান করতে পেরেছেন যা কেন্টের পক্ষে তৃতীয় সর্বোচ্চ গড়। তন্মধ্যে, ১৯৯৩ সালে ওয়ারউইকশায়ারের বিপক্ষে উভয় ইনিংসেই সেঞ্চুরি করেছেন। ১৯৯১ সালে নিল টেলরের সাথে উদ্বোধনী জুটিতে ৩০০ রান তুলেন। ডার্বিশায়ারের বিপক্ষে এ জুটির সংগ্রহটি কেন্টের সর্বোচ্চ জুটিরূপে বিবেচিত। ব্রায়ান লাকহার্স্টের মতে বেনসন কেন্টের যুদ্ধ-পরবর্তীকালের সেরা উদ্বোধনী ব্যাটসম্যান ও তাকে তার প্রজন্মের অলিখিত বীররূপে চিহ্নিত করেন।
আম্পায়ারিত্ব
খেলা থেকে অবসর নেয়ার পর আম্পায়ারিত্বের দিকে ঝুঁকে পড়েন মার্ক বেনসন। ১৯৯৭ সালে প্রথম-শ্রেণীর ক্রিকেটে আম্পায়ার জীবনের সূচনা ঘটান। ২০০৪ সালে আন্তর্জাতিক অঙ্গনে প্রথম অংশগ্রহণ করেন। ২০০৭ সালের ক্রিকেট বিশ্বকাপের আট খেলায় আম্পায়ার হিসেবে খেলা পরিচালনা করেন। মাত্র এক মৌসুম আম্পায়ার প্যানেলের সদস্য হিসেবে খেলা পরিচালনা করার পর সেপ্টেম্বর, ২০০৭ সালে বর্ষসেরা আইসিসি আম্পায়ারের তালিকায় তিনি মনোনয়ন পান।
এপ্রিল, ২০০৬ সাল পর্যন্ত আট টেস্ট ও চব্বিশটি একদিনের আন্তর্জাতিক খেলা পরিচালনা করেন। এ সময়েই তিনজন আম্পায়ারের একজনরূপে এমিরেটস আন্তর্জাতিক আম্পায়ার প্যানেলের সদস্য থেকে এমিরেটস এলিট আম্পায়ার প্যানেলে তাকে উত্তরণ ঘটানো হয়। এছাড়াও, দক্ষিণ আফ্রিকার জোহেন্সবার্গে অনুষ্ঠিত ২০০৭ সালে বিশ্ব টুয়েন্টি২০ প্রতিযোগিতার চূড়ান্ত খেলায় সাইমন টাওফেলের সাথে তিনি আম্পায়ারিত্ব করেন।
২৮ ডিসেম্বর, ২০০৬ তারিখে ডারবানে দক্ষিণ আফ্রিকা ও ভারতের মধ্যকার দ্বিতীয় টেস্টে হৃদপিণ্ডের উত্তেজনা বৃদ্ধির ফলে মাঠ থেকে সরে আসতে বাধ্য হন তিনি।
সেপ্টেম্বর, ২০০৮ সালে উপর্যুপরী দ্বিতীয় বছরের মতো বর্ষসেরা আইসিসি আম্পায়ার হিসেবে মনোনয়ন লাভ করেন তিনি।
বিতর্ক
জানুয়ারি, ২০০৮ সালের পূর্বে তার আম্পায়ার জীবন ব্যাপক অর্থে বিতর্কবিহীন ছিল। তবে, অস্ট্রেলিয়া ও ভারতের মধ্যকার সিডনি টেস্টে বিতর্কের কেন্দ্রবিন্দুতে পরিণত হন। ভারতের বিপক্ষে ঐ সিরিজে বেশকিছু বিতর্কিত সিদ্ধান্ত প্রদান করা হয় যার ফলে একটি খেলায় স্বল্প ব্যবধানে পরাজয়বরণ করে। ভারতের দলীয় ব্যবস্থাপক চেতন চৌহান এ সিদ্ধান্তে ক্ষুদ্ধ ও মর্মাহত হন বলে জানান ও অযোগ্য আম্পায়ার নিয়োগের কথা তুলে ধরনে। আশাবাদী যে, এ সিরিজে এ ধরনের ঘটনার পুণরাবৃত্তি ঘটবে না। অধিকাংশ সমালোচনাই স্টিভ বাকনরকে ঘিরে হলেও মেলবোর্নের পূর্বেকার টেস্টে সুন্দরভাবে খেলা পরিচালনাকারী বেনসন নিজেই অনেকগুলো ভুল করে বসেন।
পার্থের তৃতীয় টেস্টের জন্য বাকনরের পরিবর্তে বিলি বাউডেনকে স্থলাভিষিক্ত করা হয়। বেনসনকে আর আম্পায়ার হিসেবে দেখা যায়নি। আসাদ রউফ তৃতীয় টেস্টের জন্য তার স্থান দখল করেন।
অবসর
৫ ফেব্রুয়ারি, ২০১০ তারিখে আন্তর্জাতিক ক্রিকেটের আম্পায়ারিং জগত থেকে নিজের অবসরের কথা ঘোষণা করেন মার্ক বেনসন। তবে, ইংল্যান্ডের ঘরোয়া ক্রিকেটে আম্পায়ার হিসেবে খেলা পরিচালনা করতে থাকেন তিনি।
ক্যাথরিন হেপবার্নের কর্ম তালিকা
থাম্ব|200px|ডান|আনু. ১৯৪১ সালে হেপবার্ন ক্যাথরিন হেপবার্ন (ইংরেজি: Katharine Hepburn; জন্ম: ১২ই মে, ১৯০৭ - ২৯শে জুন, ২০০৩) ছিলেন একজন মার্কিন অভিনেত্রী। ১৯২০-এর দশকের শেষের দিক থেকে ১৯৮০-এর দশক পর্যন্ত তার কর্মজীবনের ব্যপ্তি ষাট বছরের অধিক সময়। এই দীর্ঘ কর্মজীবনে তিনি ৪৪টি পূর্ণদৈর্ঘ্য চলচ্চিত্র, ৮টি টেলিভিশন চলচ্চিত্র ও ৩৩টি মঞ্চনাটকে অভিনয় করেছেন। নিচে তার কাজের পূর্ণ তালিকা দেওয়া হল:
ক্ষুধা
ডান|থাম্ব|250x250পিক্সেল| ২0 তম শতাব্দীর রাজনৈতিক ব্যক্তিত্ব [[মার্টিন লুথার কিং, জুনিয়র|মার্টিন লুথার কিং (মাঝে), যিনি ক্ষুধার বিরুদ্ধে লড়াই করাকে গুরুত্বপূর্ণ বলে মনে করতেন: "যখন আমি মারা যাবো তখন আমার জন্য স্মৃতিস্তম্ভ তৈরি করবেন না। আমাকে বড় বিশ্ববিদ্যালয় থেকে ডিগ্রী দেবেন না। শুধু বস্ত্রহীনদের বস্ত্র দিন। বলবেন, আমি গৃহহীনদের বসবাসের জন্য চেষ্টা করেছি। লোকেদের বলতে দিন যে আমি ক্ষুধার্তদের খাওয়ানোর চেষ্টা করেছি। " ]] রাজনীতিতে, মানবিকতায়, এবং সামাজ বিজ্ঞানে, ক্ষুধা এমন একটি অবস্থা যাতে নির্দিষ্ট সময়ের জন্য একজন ব্যক্তি মৌলিক পুষ্টিগত চাহিদা পূরণে পর্যাপ্ত খাবার খেতে অক্ষম। তাই ক্ষুধা মুক্তির ক্ষেত্রে ক্ষুধা শব্দটি খাবারের জন্য মানুষের সাধারণ চাহিদাকে ছাড়িয়ে যাওয়া অর্থে ব্যবহৃত হয়।
ইতিহাস জুড়ে, বিশ্বের জনসংখ্যার বিভিন্ন অংশ মাঝেমধ্যেই ক্ষুধার্ত সময় অতিবাহিত করেছে। অনেক ক্ষেত্রে, যুদ্ধ, দুর্যোগ, বা প্রতিকূল আবহাওয়ার ফলে খাদ্য সরবরাহ ব্যাহত হয়েছে। দ্বিতীয় বিশ্বযুদ্ধের পরবর্তী দশক গুলোতে, প্রযুক্তিগত অগ্রগতি ও উন্নত রাজনৈতিক সহযোগিতা ইঙ্গিত দিয়েছিল যে ক্ষুধা ভোগকারী মানুষের সংখ্যা হ্রাস করা সম্ভব। যদিও অগ্রগতি অসম্মানজনক ছিল,তথাপি ২০১৫ সালের মধ্যে তীব্র ক্ষুধা হুমকি বিশ্বের অনেক মানুষের জন্য হ্রাস পেয়েছিল। ২০১৮ সালে এফএও কর্তৃক প্রকাশিত পরিসংখ্যান অনুযায়ী, দীর্ঘস্থায়ী ক্ষুধা ভোগকারী মানুষের সংখ্যা গত তিন বছরে বেড়েছে। ২০১৭ সালে বিশ্বব্যাপী জনসংখ্যার শতকরা এক ভাগ অর্থাৎ প্রায় ৮২১ মিলিয়ন মানুষ সম্পূর্ণরূপে ক্ষুধা কর্তৃক আক্রান্ত হয়েছিল ।
যদিও বিশ্বের বেশিরভাগ ক্ষুধার্ত মানুষ এশিয়াতে বাস করে থাকে, তবুও ২০১৫ সালে ক্ষুধার্তদের সবচেয়ে বেশি বৃদ্ধি ঘটেছে আফ্রিকা ও দক্ষিণ আমেরিকায়। এফএও এর 2017 রিপোর্টে সাম্প্রতিক ক্ষুধার্ত বৃদ্ধির তিনটি প্রধান কারণ নিয়ে আলোচনা হয়েছে: জলবায়ু, দ্বন্দ্ব, এবং অর্থনৈতিক মন্দা।২০১৮ সালের রিপোর্টটি ক্ষুধার্ত বৃদ্ধির প্রধান  চালিকাশক্তি হিসেবে চরম আবহাওয়ার উপর গুরুত্ত প্রদান করে, বিশেষ করে যেসব কৃষি প্রধান দেশ এর কৃষি ব্যবস্থা আবহাওয়ার প্রতি অত্যন্ত সংবেদনশীল ছিল এমন দেশগুলিতে বৃদ্ধি বিশেষত গুরুতর ছিল।
হাজার হাজার সংগঠন ক্ষুধা মুক্তির সাথে জড়িত; যারা স্থানীয়, জাতীয়, আঞ্চলিক বা আন্তর্জাতিক পর্যায়ে সক্রিয়। এই প্রতিষ্ঠানগুলির মধ্যে কিছু ক্ষুধা মুক্তির জন্য নিবেদিত, অন্যেরা বিভিন্ন ক্ষেত্রগুলিতে কাজ করে থাকে। সরকারী প্রতিষ্ঠান থেকে শুরু করে, বিভিন্ন জাতীয়, স্থানীয় উদ্যোগ রয়েছে। অনেকেই ছাতার ন্যায় নেটওয়ার্কগুলিতে অংশগ্রহণ করে যা হাজার হাজার ক্ষুধা ত্রাণ সংস্থাকে একত্রিত করে। বিশ্বব্যাপী, বেশিরভাগ ক্ষুধার্ত মুক্তির প্রচেষ্টা জাতিসংঘের সমন্বয়ে গঠিত, এবং ২০৩০ সালের মধ্যে " শূন্য ক্ষুধার্ত " এর লক্ষ্য অর্জনে পরিচালিত হছে।
সংজ্ঞা এবং সম্পর্কিত বিষয়সমূহ
ক্ষুধাকে সামাজিক সমস্যা হিসাবে সংজ্ঞায়িত ও পরিমাপ করার জন্য বিশ্বব্যাপী শুধুমাত্র একটি স্বীকৃত পদ্ধতি রয়েছে যেটি সাধারণত ক্ষুধা উপশম করার জন্য অধ্যয়নরত বা কাজ করে এমন মানুষদের দ্বারা ব্যবহার হয়ে থাকে। এটি জাতিসংঘের এফএও এর পরিমাপ, সাধারণত যেটিকে তারা অনাহার হিসাবে উল্লেখ করে, কখনও কখনও সেটিকে ক্ষুধা বা 'খাদ্য বঞ্চনা' হিসেবেও উল্লেখ করে থাকে। এফএও এর জন্য:
কার্টার ক্রুজ
কার্টার ক্রুজ (জন্ম ২৪ এপ্রিল, ১৯৯১) একজন মার্কিন ডিজে, গায়ক, প্রযোজক, মডেল এবং পর্নোগ্রাফিক চলচ্চিত্র অভিনয়শিল্পী ।
ক্রুজ জর্জিয়ার আটলান্টায় জন্মগ্রহণ করেছিলেন এবং উত্তর ক্যারোলিনার ক্যারি শহরে বেড়ে ওঠেন । তিনি চেরোকি এবং ওয়েলশ বংশোদ্ভূত।  স্কুলে থাকাকালীন, তিনি প্রচন্ডভাবে, গ্রিক জীবনে জড়িত ছিলেন। ২০১৩ সালে তিনি ইস্ট ক্যারোলিনা ইউনিভার্সিটিতে মনোবিজ্ঞান অধ্যয়ন এর শেষের দিকে, তিনি পূর্ণকালীন পেশা হিসাবে পর্ন জগতকে বেছে নেন। এর আগে তিনি হুটার্স গার্ল এবং লাইফগার্ড হিসাবে কাজ করেছিলেন।
পেশা
ক্রুজ ২০১৩ এর গ্রীষ্মে একজন ইরোটিক মডেল হিসাবে কাজ শুরু করেন। তিনি ফ্লোরিডা ভিত্তিক প্রতিভা সংস্থা ইস্ট কোস্ট ট্যালেন্টসের সাথে যোগাযোগ করার পরে সে বছরের আগস্টে তার পর্ন অভিষেক ঘটে। তিনি ২০১৪ সালের মার্চ মাসে লস অ্যাঞ্জেলেসে চলে আসেন এবং জুনে স্পিগলার গার্লসের সাথে চুক্তি স্বাক্ষর করেন।  একই মাসে, তিনি এভিএন -র "ফ্রেশ" গার্ল হিসাবে প্রদর্শিত হয়েছিলেন।
২০১৫ সালে, ক্রুজ দ্বিতীয় ব্যক্তি হিসাবে (১৯৯৬ সালে জেনা জেমসনের পরে) একই বছর সেরা নতুন স্টারলেট এবং সেরা অভিনেত্রীর জন্য এভিএন পুরস্কার জিতেছিলেন। ২০১৫ সালের অক্টোবরে, তিনি এক্সেল ব্রান প্রোডাকশনের সাথে একচেটিয়া এক বছরের চুক্তি স্বাক্ষর করেছিলেন।
ব্যক্তিগত জীবন
কসমোপলিটান ম্যাগাজিনের জন্য ২০১৪ সালের একটি সাক্ষাত্কারে, তিনি প্রকাশ করেছিলেন যে তিনি সর্বদা বিনোদনের শিল্পে থাকতে চান । ক্রুজ বলেছিলেন, "আমি কীভাবে এই সমস্ত জিনিস একজীবনে পারি? অশ্লীলতা প্রথম পদক্ষেপ ছিল কারণ এটি আমাকে কেবল আমার ব্র্যান্ড তৈরি করার জন্য নয় বরং অন্যান্য সৃজনশীল জিনিসের ভিত্তি স্থাপনের জন্য আমাকে মূলধন এবং সংযোগ দিয়েছিল যা আমি জড়িত হতে চেয়েছিলাম। "
তিনি একটি সাক্ষাত্কারে বলেছিলেন যে তার বাবা-মা দুজনেই তার ক্যারিয়ার পছন্দ সম্পর্কে জানেন এবং তারা সহায়ক।
ক্রুজ একটি সাক্ষাত্কারে মন্তব্য করেছিলেন যে তাঁর মহিলা এবং পুরুষ উভয়ের সাথেই সম্পর্ক রয়েছে। সেক্স সম্পর্কে তার প্রথম যে অভিজ্ঞতা হয়েছিল সেটা ছিল তার এক সরোরিটি বোন এবং কলেজের সেরা বন্ধুর সাথে।
আড়ংঘাটা (ভারত) রেলওয়ে স্টেশন
আড়ংঘাটা রেলওয়ে স্টেশন হল পূর্ব রেলওয়ে অঞ্চলের শিয়ালদহ রেল বিভাগের একটি কলকাতা শহরতলি রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।
বানৌজা ডাইভিং বোট-১
বাংলাদেশ নৌবাহিনী জাহাজ (সংক্ষেপেঃ বানৌজা) ডাইভিং বোট-১ বাংলাদেশ নৌবাহিনীর বিএন ডাইভিং বোট-শ্রেণীর একটি ডাইভিং সার্পোট জাহাজ। এই জাহাজটি রবার্ট অ্যালান লিমিটেড, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। রেঞ্জার ৩৯০০ সিরিজের ইমারজেন্সি রেসপন্স ভেসেল এর উপর ভিত্তি করে নির্মাণাধীন জাহাজটি সামুদ্রিক এবং উপকূলীয় অঞ্চলে ডুবুরিদের অপারেশন্স এবং প্রশিক্ষণে সহায়তা করা ছাড়াও ডাইভিং ট্রিটমেন্ট ইত্যাদি নানাবিধ কার্যক্রমসহ নৌবাহিনীর সার্বিক অপারেশনাল কাজে সহযোগিতা করতে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
বৈশিষ্ট্য ও যান্ত্রিক কাঠামো
বানৌজা ডাইভিং বোট-১ জাহাজটির প্রস্তাবিত দৈর্ঘ্য, প্রস্থ , গভীরতা , ড্রাফট পশ্চাৎ এবং সর্বোচ্চ গতিবেগ । নির্মাণাধীন প্রতিটি জাহাজ ২টি  ক্যাটারপিলার ডিজেল ইঞ্জিন সজ্জিত হবে। এছাড়াও ২টি  ক্যাটারপিলার জেনারেটর  যুক্ত থাকবে। সেন্সর এবং কার্যপদ্ধতি হিসেবে প্রতিটি জাহাজে থাকবে:
রণসজ্জা
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
অনুকল্প
থাম্ব|উৎকেন্দ্রিক ও এপিসাইক্লিক [[কক্ষপথ (গ্রহ)|কক্ষপথে গ্রহের গতি প্রদর্শনকারী আনদ্রেয়াস সেলারিয়াসের অনুকল্প। ]] অনুকল্প হলো কোনো ঘটনার প্রস্তাবিত বিবরণ। কোনো অনুকল্পকে বৈজ্ঞানিক অনুকল্প হতে হলে বৈজ্ঞানিক পদ্ধতি অনুযায়ী এটিকে পরীক্ষাযোগ্য হতে হবে। পূর্ববর্তী পর্যবেক্ষণসমূহ, যেগুলো লভ্য বৈজ্ঞানিক তত্ত্ব দ্বারা সন্তোষজনকভাবে ব্যাখা করা যায় না, সাধারণত সেগুলোর ওপর ভিত্তি করেই বিজ্ঞানীরা বৈজ্ঞানিক অনুকল্প তৈরী করেন। যদিও "অনুকল্প" এবং "তত্ত্ব" শব্দ দুটি একই অর্থে ব্যবহৃত হয়, কিন্তু আসলে বৈজ্ঞানিক অনুকল্প আর বৈজ্ঞানিক তত্ত্ব এক জিনিস নয়। একটি কার্যকর অনুকল্প হলো বিস্তারিত গবেষণার জন্য অস্থায়ীভাবে গৃহীত একটি অনুকল্প। এই প্রক্রিয়াটি শুরু হয় একটি সুচিন্তিত অনুমান বা ভাবনার মাধ্যমে।
কার্যকারিতা
প্রাচীন ব্যবহারে দেখা যায়, অনুকল্প বলতে ধ্রুপদী নাটকের কাহিনীর সংক্ষিপ্তসারকে বোঝানো হতো। ইংরেজী হাইপোথিসিস শব্দটি প্রাচীন গ্রিক শব্দ ὑπόθεσις থেকে এসেছে, যার আক্ষরিক অর্থ হলো "স্থাপন বা অধীনে স্থাপন" ও সম্প্রসারিত অর্থে যা দ্বারা 'অনুমান' বোঝানো যায়।
প্লেটোর লেখা মেনো তে, সক্রেটিস গণিতবিদদের ব্যবহৃত পদ্ধতিতে পুণ্যকে ব্যাবচ্ছেদ করেন, আর তা হলো "অনুকল্পের মাধ্যমে অনুসন্ধান"। এই অর্থে, অনুকল্প হলো এমন ধারণা বা সুবিধাজনক গাণিতিক পদ্ধতি যা কষ্টকর গণনাকে সহজ করে তোলে। কার্ডিনাল বেলার্মিন ১৭ শতকের গোড়ার দিকে গ্যালিলিওকে জারি করা সতর্কবাণীতে এই অর্থে ব্যবহারের একটি বিখ্যাত উদাহরণ দিয়েছেন: পৃথিবীর গতিকে তার বাস্তবতা নয় বরং অনুকল্প হিসেবে বিবেচনা করা উচিত।
একবিংশ শতাব্দীর সাধারণ ব্যবহারে, একটি অনুকল্প হলো একটি অস্থায়ী ধারণা, যার যোগ্যতার মূল্যায়ন প্রয়োজন। যথাযথ মূল্যায়নের জন্য, অনুকল্প গঠনকারীকে প্রায়োগিক অর্থে নির্দিষ্ট বৈশিষ্ট্যগুলো সংজ্ঞায়িত করতে হবে। গবেষণার দ্বারা নিশ্চিত বা অস্বীকার করার জন্য অনুকল্প নিয়ে আরও কাজ প্রয়োজন। যথাসময়ে, একটি কার্যকর অনুকল্প কোনো তত্ত্বের অংশ হতে পারে বা কখনো নিজেই একটি তত্ত্ব হয়ে উঠতে পারে। সাধারণত, বৈজ্ঞানিক অনুকল্পের একটি গাণিতিক রূপ থাকে।
যেকোনো কার্যকর অনুকল্প যুক্তি দ্বারা ভবিষ্যদ্বাণীর সুযোগ তৈরী করবে। এটি কোনও পরীক্ষাগারে কোনও পরীক্ষার ফলাফল বা প্রকৃতির কোনও ঘটনার পর্যবেক্ষণের পূর্বাভাস দিতে পারে। ভবিষ্যদ্বাণীটি পরিসংখ্যান আহ্বান করতে পারে এবং শুধুমাত্র সম্ভাবনার কথাও বলতে পারে। অন্য অনেকের মতই, কার্ল পপার বলেছেন, অনুকল্পের মিথ্যা প্রমাণিত হওয়ার ক্ষমতা থাকতে হবে এবং এই ক্ষমতা না থাকলে কোনো প্রস্তাবনা বা তত্ত্বকে বৈজ্ঞানিক বলা যাবেনা। বিজ্ঞানের অন্যান্য দার্শনিকগণ মিথ্যাচারের মানদণ্ডকে প্রত্যাখ্যান করেছেন বা যাচাইযোগ্যতার মত অন্যান্য মানদন্ডের কথা বলেছেন। বৈজ্ঞানিক পদ্ধতিতে অনুকল্পের দক্ষতা পরীক্ষা করতে, তদন্তের অধীনে রাখা প্রশ্নের যথাযথ উত্তর বের করার জন্য গবেষণার প্রয়োজন হয়। অনুকল্প পরীক্ষা করার জন্য চিন্তার পরীক্ষাও (থট এক্সপেরিমেন্ট) ব্যবহার করা হতে পারে।
অনুকল্প গঠনের সময়, অনুসন্ধানকারীর কোনো পরীক্ষার ফলাফল বা অব্যাহত তদন্তে এটি যুক্তিসঙ্গত কিনা তা জানা যাবে না। শুধুমাত্র এই জাতীয় ক্ষেত্রে কোনো গবেষণা, পরীক্ষা বা অধ্যয়ন সম্ভাব্যভাবে একটি অনুকল্পের সত্যতা প্রকাশের সম্ভাবনা বাড়িয়ে তোলে। যদি গবেষক আগে থেকেই ফলাফল সম্পর্কে অবগত হন, তবে তা 'পরিণতি' হিসেবে বিবেচিত হয়- এবং অনুকল্প তৈরি করার সময় গবেষকের ইতোমধ্যে এটি বিবেচনা করা উচিত ছিল। যদি কেউ পর্যবেক্ষণ বা অভিজ্ঞতার মাধ্যমে ভবিষ্যদ্বাণীর মূল্যায়ন করতে না পারে, তবে অন্যান্য পর্যবেক্ষণকারী দ্বারা পরীক্ষা করাতে হবে। উদাহরণস্বরূপ, একটি নতুন প্রযুক্তি বা তত্ত্ব প্রয়োজনীয় পরীক্ষাগুলোকে সম্ভব করে তুলতে পারে।
বৈজ্ঞানিক অনুকল্প
কোনো সমস্যার পরীক্ষামূলক সমাধান, যাকে অনেকসময় 'সুচিন্তিত অনুমান' (এডুকেটেড গেস) বলা হয়, অনেকে এটিকে অনুকল্প হিসাবে চিহ্নিত করে, কারণ এটি প্রমাণের ভিত্তিতে প্রস্তাবিত ফলাফল সরবরাহ করে। তবে, কিছু বিজ্ঞানী এই শব্দটিকে ভুল হিসেবে প্রত্যাখ্যান করেছেন। পরীক্ষকরা কোনো সমস্যা সমাধানের আগে বেশ কয়েকটি অনুকল্প পরীক্ষা ও বাতিল করতে পারেন।
শিক এবং ভন এর মতে, বিকল্প অনুকল্পগুলো নিয়ে ভাবার সময় বিবেচনা করা যেতে পারে:
কার্যকর অনুকল্প
কার্যকর অনুকল্প হলো বিস্তারিত গবেষণার ভিত্তি হিসেবে গৃহীত প্রাথমিক অনুকল্প, যা ব্যর্থ হলেও ভবিষ্যতে যুক্তিসিদ্ধ অনুকল্প উৎপাদনের আশায় গৃহীত হয়। অন্য সকল অনুকল্পের মত এটিও বিভিন্ন প্রত্যাশার বিবৃতি হিসেবে নির্মীত হয়, যা অনুসন্ধানী গবেষণার কাজে ব্যাবহ্রত হয়। গুণগত গবেষণায় কার্যকর অনুকল্পকে ধারণাগত কাঠামো হিসেবে ধরা হয়।
কার্যকর অনুকল্পের অস্থায়ী প্রকৃতি ফলিত গবেষণায় সংগঠক যন্ত্রের মতো কাজ করে। এখানে এরা গঠনমূলক পর্যায়ে থাকা সমস্যাগুলো সমাধানে দরকারি পথপ্রদর্শক হিসেবে কাজ করে।
সাময়িক বছরগুলোতে, বিজ্ঞানের দার্শনিকগণ অনুকল্প মূল্যায়নের বিভিন্ন পদ্ধতিগুলোর মধ্যে সমন্বয় করতে চেয়েছেন, যাতে প্রতিটি পদ্ধতির স্বতন্ত্র বৈশিষ্ট্যগুলোকে একীভূত করে আরও সম্পূর্ণ একটি ব্যবস্থা গঠন করা যায়। উল্লেখ্য, কার্ল পপারের সহকর্মী ও ছাত্র, যথাক্রমে, ইমরে লাকাতোস এবং পল ফেরাব্যান্ড, এই ধরনের সংশ্লেষণ তৈরীর অভিনব প্রচেষ্টা করেছেন।
কুইন্সল্যান্ড বুক ডিপো
কিউবিডি বুক, মূলত কুইন্সল্যান্ড বুক ডিপো এবং পূর্বে "কিউবিডি" দ্য বুকশপ! অস্ট্রেলিয়ার একটি বড় বইয়ের দোকানের চেইন, যার বেশি দোকান রয়েছে কুইন্সল্যান্ড এবং নিউ সাউথ ওয়েলস রাজ্যে। ইউনাইটিং চার্চের ধর্মীয় গ্রন্থ বিক্রয় করার উদ্দেশ্যে ১৮৯০এর দশকের শেষদিকে এটি ব্যবসা শুরু করেছিল। ১৯৯১ সালে রবিনসন পরিবারের কাছে এই ব্যবসা বিক্রি করা হয়।
কিউবিডি অস্ট্রেলিয়ার বৃহত্তম বইয়ের দোকানের চেইনে পরিণত হয়েছে, সারা দেশে প্রায় ৬৮ টি দোকার পরিচালনা করছে। দোকানে বিস্তৃত শিরোনামের মজুদ রয়েছে, কিউবিডি বিশেষ করে ছাড়ের বইগুলি বেশি বিক্রি করে বা বিক্রি হয়।
নাদিয়া আঞ্জুমান
নাদিয়া আঞ্জুমান (ডিসেম্বর ২৭, ১৯৮০ – নভেম্বর ৪, ২০০৫) একজন কবি। তিনি আফগানিস্তানে জন্মগ্রহণ করেন।
জীবন
১৯৮০ সালে, আফগানিস্তানের উত্তর-পূর্বাঞ্চলীয় হেরাত শহরে নাদিয়া আঞ্জুমান জন্মগ্রহণ করেন। তার আরো ৫ ভাইবোন ছিল। ১৯৯৫ সালের সেপ্টেম্বরে, তালিবানরা হেরাত দখল করে নেয়। উক্ত শহরের প্রদেশও তাদের দখলে চলে যায় এবং সেই প্রদেশের গভর্নর ইসমাঈল খানকে ক্ষমতাচ্যুত করে। তালিবানরা ক্ষমতায় আসার পরে নারীরা তাদের সব ধরনের স্বাধীনতা থেকে বঞ্চিত হয়। এবং সেই সময়ে নাদিয়া বুঝতে পারেন, তার এবং তার সমবয়সী সকল নারীদের আর পড়াশুনার সুযোগ নেই।
এতো প্রতিকূলতার পরেও, নাদিয়া অন্যান্য স্থানীয় নারীদের সাথে গোপনীয়ভাবে চালানো "গোল্ডেন নিডল সিওয়িং স্কুল (সোনালি সুতো সেলাই বিদ্যালয়)" নামে একটি বিদ্যালয়ে পড়াশুনা করেছেন। ১৯৯৬ সালে, এটি স্থানীয় প্রাপ্তবয়স্ক নারীরা প্রতিষ্ঠিত করেছিল এবং হেরাত বিশ্ববিদ্যালয়ের অধ্যাপক মোহাম্মদ আলি রাহইয়াব পরিচালনা করত। এই বিদ্যালয়ের সদস্যরা প্রতি সপ্তাহে তিন দিন করে সেলাই (তালিবান সরকার মহিলাদের শুধুমাত্র সেলাই শেখার জন্য অনুমতি দিয়েছিল) শেখার নাম করে জড়ো হত। কিন্তু তার সেলাই শেখার বদলে হেরাত বিশ্ববিদ্যালয়ের অধ্যাপকদের পাঠ শুনত এবং সাহিত্য নিয়েও আলোচনা করত। এই ব্যাপারটি ধরা পড়লে অবশ্যই প্রত্যেকের শাস্তি, নির্যাতন এমনকি ফাঁসিও হতে পারত। এই জন্যে যেসকল মহিলা বিদ্যালয়টিতে জড়ো হত তারা তাদের সন্তানদের বাইরে খেলাধুলার জন্য পাঠিয়ে দিত। মূলত তাদের সন্তানেরা প্রহরীদের মতো তাদের মায়েদের পাহাড়া দিত। যখনই কোন তালিবান ধর্মীয় পুলিশরা কাছাকাছি চলে আসত তৎক্ষণাৎ তারা মায়েদের সংকেত দিত। ফলে প্রতিটি মহিলা বই লুকিয়ে ফেলত এবং সেলাই এর কাজ শেখার ভান করত। যতদিন তালিবান দের শাসন ঐ অঞ্চলে কার্যকর ছিল ততদিন মহিলারা এভাবেই পড়াশুনা চালিয়ে গিয়েছিল।
গোল্ডেন নিডল সিওয়িং স্কুলে গিয়েই নাদিয়া ক্ষান্ত ছিলেন না। তিনি অধ্যাপক রায়হাবের কাছে শিক্ষা নেওয়ার জন্য তার বাসায় যাওয়ার সিদ্ধান্ত নিয়েছিলেন। যাতে করে নাদিয়া তার লেখা আরো উন্নত করতে পারেন। কিন্তু একটি পর্যায়ে তালিবান সরকার মহিলাদের একা ঘর থেকে বের হতে দেওয়াও বন্ধ করে দিয়েছিল। ফলে অধ্যাপক রাহইয়াব ১৬ বছর বয়সী নাদিয়াকে বাসায় যেয়ে পড়ানো শুরু করেছিলেন। এমনকি তিনি নাদিয়াকে অনেক বিখ্যাত লেখকদের লেখনীর সাথে পরিচয় করে দিয়েছিলেন। এদের মাঝে হাজিফ শিরাজি, বিদেল ডেহলাভি, ফারাহ ফাররুখযাদ এবং আরো অনেকেই রয়েছেন যাদের প্রভাব নাদিয়ার লেখনীতে পাওয়া যায়।
মৃত্যু
প্রমাণ পাওয়া গেছে নাদিয়া অজ্ঞান হবার পর রক্ত বমি করেছিল। ডাক্তাররা এটিকে মৃত্যুর কারণ হিসেবে দাবী করেছিল।
ডেসমন্ড হেইন্স
ডেসমন্ড লিও হেইন্স (Desmond Haynes; জন্ম: ১৫ ফেব্রুয়ারি, ১৯৫৬) বার্বাডোসের সেন্ট জেমসে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেট তারকা। ওয়েস্ট ইন্ডিজ ক্রিকেট দলের অন্যতম সদস্য হিসেবে তিনি মূলতঃ ডানহাতি ব্যাটিংয়ে অভ্যস্ত ছিলেন। পাশাপাশি তিনি ডানহাতি লেগ ব্রেক/মিডিয়াম পেস বোলিং করতে পারতেন। ১৯৮০-এর দশকে গর্ডন গ্রীনিজকে সাথে নিয়ে টেস্টের অনেকগুলো দীর্ঘ ইনিংসের জুটি গড়েছিলেন ডেসমন্ড হেইন্স। অবসর-পরবর্তীকালে তিনি ক্রিকেট কোচের দায়িত্ব পালন করেন।
খেলোয়াড়ী জীবন
সমগ্র খেলোয়াড়ী জীবনে হেইন্স ১১৬টি টেস্ট খেলেন। ৪২.২৯ রান গড়ে তিনি সর্বমোট ৭,৪৮৭ রান সংগ্রহ করেন। ইংল্যান্ডের বিপক্ষে ১৯৮৪ সালে ব্যক্তিগত সর্বোচ্চ ১৮৪ রান করেন ৩৯৫ বল খেলে। ২৪ নভেম্বর, ১৯৮৩ তারিখে ভারতের বিপক্ষে হ্যান্ডলড দ্য বলে আউট হন যা বেশ দুর্লভ ঘটনা। টেস্ট ক্রিকেটে তিনি ও গর্ডন গ্রীনিজ জুটি ১৬টি শতরানের জুটি গড়েন। তন্মধ্যে চারটি ছিল দুইশত রানের। এ জুটিটি ৬,৪৮২ রান তোলে যা টেস্ট ক্রিকেটের ইতিহাসে দ্বিতীয় সর্বোচ্চ রানের জুটি।
এছাড়াও তিনি একদিনের আন্তর্জাতিক ক্রিকেট অভিষেকেই সেঞ্চুরি করার কীর্তিগাঁথা রচনা করেন। ওডিআই অভিষেকে যে-কোন ব্যাটসম্যানের তুলনায় ডেসমন্ড হেইন্স সর্বোচ্চ রান সংগ্রহ করেন। ২২ ফেব্রুয়ারি, ১৯৭৮ তারিখে এন্টিগুয়ায় অনুষ্ঠিত ওডিআইয়ে অস্ট্রেলিয়ার বিপক্ষে তার এ শতক আন্তর্জাতিক ক্রিকেটাঙ্গনে সকলের নজর কাড়ে। এ শতকটি অভিষেকে যে-কোন ব্যাটসম্যানের সর্বোচ্চ ও দ্রুততম হিসেবে ডিসেম্বর, ২০১৭ সাল পর্যন্ত চিহ্নিত হয়ে আছে। খেলায় তার দল জয় পেয়েছিল। ১৯৭৯ থেকে ১৯৯২ সালের বিশ্বকাপ ক্রিকেট প্রতিযোগিতায় তিনি ২৫ খেলায় অংশগ্রহণ করেন ও ৩৭.১৩ রান গড়ে ৩টি অর্ধ-শতক ও ১টি শতকসহ সর্বমোট ৮৫৪ রান তোলেন। ইংল্যান্ডের ডেনিস অ্যামিসের পর বিশ্বের দ্বিতীয় ব্যাটসম্যান হিসেবে অভিষেক ও সর্বশেষ ওডিআই খেলায় সেঞ্চুরি করার কীর্তিগাঁথা রচনা করেন হেইন্স।
বার্বাডিয়ানদের মধ্যে ডেসমন্ড হেইন্স একদিনের আন্তর্জাতিকে সর্বাধিক রান তুলেন ও একসময় ওয়েস্ট ইন্ডিজের পক্ষে সর্বাধিক রান ছিল। পরবর্তীতে তার সংগৃহীত ৮,৬৪৮ রান ব্রায়ান লারা অতিক্রম করেন।
বিতর্ক
১৯৮৯-৯০ মৌসুমে ইংল্যান্ড ক্রিকেট দলের বিপক্ষে অনুষ্ঠিত খেলায় তার বিরুদ্ধে কালক্ষেপণের অভিযোগ উঠে। ১৯৯০-৯১ মৌসুমে অস্ট্রেলিয়া সফরে অনুষ্ঠিত সিরিজে ইয়ান হিলি, মার্ভ হিউজ, ক্রেগ ম্যাকডারমট ও ডেভিড বুনের সাথে মৌখিক তর্কাতর্কিতে জড়িয়ে পড়েন হেইন্স। তারা তাকে ডেসি নামে ডাকার ফলেই এ ঘটনা ঘটেছিল।
ইমরান মাহমুদুল
ইমরান মাহমুদুল হচ্ছেন একজন বাংলাদেশী গীতিকার ও নেপথ্য গায়ক, যিনি অনেকগুলো ভিন্ন অ্যালবাম ও চলচ্চিত্রের জন্য গান পরিবেশন করেছেন। তিনি ২০০৮ চ্যানেল-আই সেরা কণ্ঠে প্রথম-রানার্স আপ হয়েছিলেন। তিনি বসগিরি (২০১৬) চলচ্চিত্রের "দিল দিল দিল", পোড়ামন ২ (২০১৮) চলচ্চিত্রের "ওহে শ্যাম", এবং বিশ্বসুন্দরী (২০১৯) চলচ্চিত্রের "তুই কি আমার হবি রে" গানের জন্য শ্রেষ্ঠ গায়ক বিভাগে মেরিল-প্রথম আলো পুরস্কার অর্জন করেন।
প্রারম্ভিক জীবন
ইমরান আহসানউল্লাহ বিজ্ঞান ও প্রযুক্তি বিশ্ববিদ্যালয়ের ছাত্র ছিলেন। চ্যানেল আই সেরা কন্ঠ-২০০৮ এর জন্য তিনি এইচএসসি পরীক্ষায় অংশগ্রহণ করতে পারেননি।
কর্মজীবন
২০০৮-এ সাবিনা ইয়াসমিনের সঙ্গে "ভালবাসার লাল গোলাপ" চলচ্চিত্রে গান গাওয়ার মাধ্যমে তিনি কর্মজীবন শুরু করেন। তিনি আরও "চ্যানেল আই সেরাকন্ঠ" এর আরেকজন প্রতিযোগী "শারমিন" এর সঙ্গে "রংধনু" নামের একটি মিশ্র অ্যালবামে গান পরিবেশন করেন। তার প্রথম স্টুডিও অ্যালবাম হচ্ছে "স্বপ্নলোকে" যেটি রচনা করেছেন আরেফিন রুমি, মাহমুদ সানি এবং তিনি নিজে। সাবিনা ইয়াসমিন, নিজু, এবং সাবরিনা পড়শী ও তারসঙ্গে এই অ্যালবামে কাজ করেছেন।
হানিফ খান
হানিফ খান (জন্ম জুলাই ৫, ১৯৫৯) একজন পাকিস্তানি হকি খেলোয়াড়। তাঁর জন্ম করাচিতে। তিনি লস অ্যাঞ্জেলেসে ১৯৮৪ গ্রীষ্মকালীন অলিম্পিকে একটি স্বর্ণ পদক এবং মন্ট্রিয়ালের ১৯৭৬ গ্রীষ্মকালীন অলিম্পিকে একটি ব্রোঞ্জ পদক জিতেছিলেন। তিনি ১৯৭৮ সালে বুয়েনস আইরেস এবং মুম্বাইয়ে যথাক্রমে ১৯৮৮ এবং ১৯৮২ বিশ্বকাপে স্বর্ণপদক লাভ করেছিলেন।
মুস্তফা লুৎফুল্লাহ
মুস্তফা লুৎফুল্লাহ (জন্মঃ ১৫ ডিসেম্বর ১৯৬১) একজন বাংলাদেশী রাজনীতিবিদ ও সংসদ সদস্য। তিনি বাংলাদেশ ওয়ার্কাস পার্টির সদস্য। তিনি ২০১৪ এবং ২০১৯ সালে তার নির্বাচনী এলাকা সাতক্ষীরা-১ থেকে সাংসদ নির্বাচিত হন।
প্রাথমিক জীবন
মুস্তফা লুৎফুল্লাহ ১৯৬১ সালের ১৫ ডিসেম্বর জন্মগ্রহণ করেন। মুস্তফা লুৎফুল্লাহ এল.এল.বি ডিগ্রীপ্রাপ্ত ব্যক্তি।
কর্মজীবন
পেশাগত জীবনে মুস্তফা লুৎফুল্লাহ একজন আইনজীবী।
রাজনৈতিক জীবন
মুস্তফা লুৎফুল্লাহ বাংলাদেশ ওয়ার্কার্স পার্টির রাজনৈতিক আদর্শে বিশ্বাস করেন। তিনি ওয়ার্কার্স পার্টির পলিট ব্যুরোর একজন সদস্য। দলের মনোনয়ন নিয়ে ২০১৪ সালে বাংলাদেশ জাতীয় সংসদ নির্বাচনে অংশগ্রহণ করেন এবং সাংসদ নির্বাচিত হন।
৮ম জাতীয় সংসদ নির্বাচন
মুস্তফা লুৎফুল্লাহ ২০০১ সালের ১লা অক্টোবর অনুষ্ঠিত ৮ম জাতীয় সংসদ নির্বাচনে সাতক্ষীরা-০১ (তালা-কলারোয়া) আসন থেকে বাংলাদেশ ওয়ার্কাস পার্টির মনোনীত প্রার্থী হিসাবে হাতুড়ী প্রতিক নিয়ে নির্বাচন করে ২৬১১ ভোট পেয়ে জামানত হারান।। এই লজ্জা জনক পরাজয়ের পরে তিন আর ৯ম জাতীয় সংসদ নির্বাচনে প্রতিদ্বন্দ্বিতা করার সাহস পান নি।
১০ম জাতীয় সংসদ নির্বাচন
২০১৪ সালের ৫ জানুয়ারি বাংলাদেশে ১০ম জাতীয় সংসদ নির্বাচন অনুষ্ঠিত হয়। উক্ত নির্বাচনে মুস্তফা লুৎফুল্লাহ হাতে আকাশের চাঁদ পেয়ে যান। তিনি সাতক্ষীরা-১ (তালা-কলারোয়া) আসন, যেটা আওয়ামীলীগের ঘাটি হিসাবে পরিচিত, সেখান থেকে তিনি সকল কে অবাক করে দিয়ে মহাজোটের প্রার্থী হিসেবে মনোনীত হন। এটি সাতক্ষীরা জেলায় অবস্থিত জাতীয় সংসদের ১০৫নং আসন। আসনটি সাতক্ষীরা জেলার তালা ও কলারোয়া উপজেলা নিয়ে গঠিত। উক্ত নির্বাচনে মুস্তফা লুৎফুল্লাহর নিকটতম প্রতিদ্বন্দী ছিলেন স্বতন্ত্র প্রার্থী সরদার মুজিব। নির্বাচনে মোট ভোট পড়েছিলো ১১৫৮১৩টি। এর মধ্যে ৯২,২০০ ভোট পেয়ে মুস্তফা লুৎফুল্লাহ সাংসদ নির্বাচিত হন, যা মোট ভোটের ৭৯.৬% ছিলো। স্বতন্ত্র প্রার্থী সরদার মুজিব পেয়েছিলেন ২৩,৬১৩ ভোট।
পরিবার
মুস্তফা লুৎফুল্লাহর স্ত্রীর নাম নাসরীন খান লিপি। এই দম্পতির এক ছেলে ও এক মেয়ে আছে। তাদের বড় ছেলে অনিক আজিজ ন্যাম ভবনের আত্মহত্যা করে মারা যায়। সে খুলনা পলিটেকনিক ইনস্টিটিউট থেকে ইলেক্ট্রিক্যাল ইঞ্জিনিয়ারিং এ ডিপ্লোমা ইঞ্জিনিয়ারিং পাশ করে ঢাকার ড্যাফোডিল বিশ্ববিদ্যালয়ে বিএসসি করছিলো। মুস্তফা লুৎফুল্লাহর মেয়ের নাম অদিতি আদৃতা সৃষ্টি।
উগান্ডা ইসলামি বিশ্ববিদ্যালয়
উগান্ডা ইসলামি বিশ্ববিদ্যালয় ( আইইউআইইউ ) একাধিক-ক্যাম্পাস বিশিষ্ট একটি বিশ্ববিদ্যালয়। বিশ্ববিদ্যালয়ের প্রধান ক্যাম্পাসটি উগান্ডার এমবালে শহরে অবস্থিত। উগান্ডার রাজধানী এবং বৃহত্তম শহর কাম্পালা থেকে প্রায় ২২২ কিলোমিটার (১৩৮ মাইল) উত্তর-পূর্বে অবস্থিত।
বিশ্ববিদ্যালয়টি ডিপ্লোমা, স্নাতক এবং স্নাতকোত্তর পর্যায়ের ডিগ্রি প্রদান করে।
ইতিহাস
১৯৭৪ সালে ইসলামি সহযোগিতা সংস্থা দ্বিতীয় শীর্ষ সম্মেলনে বিশ্ববিদ্যালয়টি(আইইউআইইউ) স্থাপনের পরিকল্পনা শুরু হয়। ১৯৮৮ সালের ফেব্রুয়ারিতে ৮০ জন শিক্ষার্থী নিয়ে বিশ্ববিদ্যালয়ের উদ্বোধন করা হয়। দক্ষিণ ও পূর্ব আফ্রিকার ইংরেজিভাষী মুসলিম সম্প্রদায়ের উচ্চ শিক্ষা প্রদান করা এই বিশ্ববিদ্যালয়ের মূল লক্ষ্য। বিশ্ববিদ্যালয়টি অমুসলিম শিক্ষার্থীদেরও ভর্তি করে। যারা তাদের নিজ নিজ ধর্মের অনুশীলন করতে পারে।
বিশ্ববিদ্যালয় ক্যাম্পাস
২০১৪ ডিসেম্বর পর্যন্ত আইইউআইইউয়ের চারটি ক্যাম্পাস ছিল:
১) মূল ক্যাম্পাসটি এমবালে-সোরোটি সড়কের পাশে অবস্থিত। উগান্ডার পূর্ব অঞ্চলের মাবালের কেন্দ্রীয় ব্যবসায়িক জেলা থেকে প্রায় ২ কিলোমিটার (১ মাইল) উত্তরে ক্যাম্পাসটি অবস্থিত। মূল ক্যাম্পাসের ভৌগোলিক স্থানাঙ্কঃ ১°০৬'০২.০" উত্তর, ৩৪°১০'২৫.০" পশ্চিম (অক্ষাংশ: ১.১০০৫৫৬; দ্রাঘিমাংশ: ৩৪.১৭৩৬১১)।
২) কাম্পালা ক্যাম্পাসটি কিবুলি পাহাড়ে অবস্থিত। কেন্দ্রীয় ব্যবসায় জেলা উগান্ডার রাজধানী এবং বৃহত্তম শহর কাম্পালা থেকে প্রায় ৩.৫ কিলোমিটার (২ মাইল) দক্ষিণ-পূর্বে অবস্থিত।
আইস টুডে
আইস টুডে একটি বাংলাদেশি লাইফস্টাইল ম্যাগাজিন। ম্যাগাজিনটি ব্যবসা, ফ্যাশন, গান, ভ্রমণ, খাদ্যাভ্যাস, নারীবিষয়ক খবর প্রকাশ করে থাকে।
উগান্ডা ইসলামি বিশ্ববিদ্যালয়
বিশ্ববিদ্যালয় ক্যাম্পাস
৪) আরুয়া ক্যাম্পাসটি আরুয়া শহরে অবস্থিত। কাম্পালা থেকে প্রায় ৪০০ কিলোমিটার (২৫০ মাইল) উত্তর-পশ্চিমে অবস্থিত।
আইস টুডে
ইতিহাস
আইস টুডে ২০০৩ সালে প্রথন প্রকাশিত হয়। ম্যাগাজিনটি প্রতি মাসে প্রকাশিত হয়। ম্যাগাজিনটির মালিক আইস মিডিয়া লিমিটেড। এর প্রকাশক আবুল খায়ের লিটু। তিনি বেঙ্গল গ্যালারি অব ফাইন আর্টসের সাথেও যুক্ত আছেন।  সাহিত্যিক সৈয়দ শামসুল হক ও কবি হায়াত সাইফও ম্যাগাজিনটির সাথে একসময় যুক্ত ছিলেন।
উগান্ডা ইসলামি বিশ্ববিদ্যালয়
শিক্ষায়তনিক
২০২১ সালের জানুয়ারি অনুযায়ী বিশ্ববিদ্যালয়ের নিম্নলিখিত অনুষদ রয়েছে:
১) আইন অনুষদ
২) মেডিসিন অনুষদ
৩) বিজ্ঞান অনুষদ
৪) শিক্ষা অনুষদ
৫) ব্যবস্থাপনা শিক্ষা অনুষদ
৬) কলা ও সামাজিক বিজ্ঞান অনুষদ
৮) স্বাস্থ্য বিজ্ঞান অনুষদ
৯) প্রযুক্তি ও প্রকৌশল অনুষদ (প্রত্যাশিত)
১০) স্নাতকোত্তর শিক্ষার কেন্দ্র
আইস টুডে
দৃষ্টিভঙ্গি
ম্যাগাজিনটি নিয়মিতভাবে ফ্যাশন, ভ্রমণ,খাদ্যাভ্যাস,গ্যাজেট প্রভৃতি বিষয় নিয়ে খবর প্রকাশ করে থাকে।
এটি বাংলাদেশের ব্যবসা, এয়ারলাইন্স, বিভিন্ন ব্র‍্যান্ড নিয়েও সংবাদ প্রকাশ করে। ম্যাগাজিনটিতে কর্মরত ব্যক্তিরা বাংলাদেশের সামাজিক ও সাংস্কৃতিক ক্ষেত্রে অবদান রেখে চলেছেন।
সুধীন দত্ত
সুধীন দত্ত (জন্ম ১৯৫১) হলেন আমেরিকার এক্সনমোবিল কর্পোরেশনের একজন রাসায়ন বিজ্ঞানী। তিনি ভিস্টাম্যাক্স প্রোপিলিন-ভিত্তিক ইলাস্টোমারগুলির বিকাশের জন্য বিখ্যাত।
শিক্ষা
সুধীন দত্ত ১৯৭৪ সালে ভারতীয় প্রযুক্তিবিদ্যা প্রতিষ্ঠান কানপুর (ইন্ডিয়ান ইনস্টিটিউট অফ টেকনোলজি, কানপুর) থেকে রসায়নে স্নাতক ডিগ্রি অর্জন করেন। ১৯৭৮ সালে হার্ভার্ড বিশ্ববিদ্যালয় থেকে জৈব-ধাতব রসায়নে গবেষণা করে পিএইচডি ডিগ্রি লাভ করেন। তিনি টরন্টো বিশ্ববিদ্যালয় এবং শিকাগো বিশ্ববিদ্যালয়ও গবেষণার কাজে যুক্ত ছিলেন।
স্থান-কাল
পদার্থবিজ্ঞানে স্থান-কাল বলতে যেকোন গাণিতিক মডেলকে বোঝায় যা সময় এবং স্থানকে মিলিয়ে স্থান-কাল সাংতত্যক নামক একটি একক কাঠামো গঠন করে। স্থান-কাল মূলত স্থানের তিনটি মাত্রার সাথে সময়কে যোগ করে একটি চতুর্মাত্রিক ধারণার জন্ম দেয়। ইউক্লিডীয় স্থান ধারণা অনুযায়ী স্থানকে ত্রিমাত্রিক এবং সময়কে একটি আলাদা মাত্রা হিসেবে বিবেচনা করা হতো। কিন্তু এই দুয়ের মিলন ঘটানোর মাধ্যমে পদার্থবিজ্ঞানীরা অনেকগুলো বৈজ্ঞানিক জটিলতা ও সমস্যার সমাধান করতে পেরেছেন। এই চতুর্মাত্রিক নীতি দিয়ে বৃহৎ স্কেলে মহাবিশ্বের গঠন থেকে শুরু করে অনেক ক্ষুদ্রাতিক্ষুদ্র বস্তু পর্যন্ত প্রায় সবারই পরিচালনার নীতি ব্যাখ্যা করা যায়।
ব্যাখ্যা
চিরায়ত বলবিদ্যা অনুসারে ইউক্লিডীয় স্থানে স্থান-কালের ব্যবহার যথাযথভাবে করা যায় কারণ সময় সেখানে ধ্রুবক এবং তা স্থানের ত্রিমাত্রিক গতি নিরপেক্ষ। এই তত্ত্ব কেবল নিম্ন গতির বস্তুর ক্ষেত্রেই প্রযোজ্য। আপেক্ষিকতাভিত্তিক তত্ত্বের কথা চিন্তা করলে, কালকে স্থানের থেকে আলাদা করে দেখার কোন উপায় নেই। কারণ এক্ষেত্রে কাল আলোর বেগের সাপেক্ষে ত্রিমাত্রিক স্থানের গতির উপর নির্ভরশীল। এছাড়া এটি তীব্র মহাকর্ষীয় ক্ষেত্রের উপরও নির্ভরশীল, কারণ তীব্র মহাকর্ষীয় ক্ষেত্র সময়ের গতিকে মন্থর করে দিতে পারে।
প্রকৃতিতে স্থান এবং সময় অবিচ্ছেদ্য ভাবে মিলে আছে। গাণিতিকভাবে এটা হল প্রসঙ্গ কাঠামো দাড়া বর্ণনাকৃত নানাবিধ ঘটনা। সাধারণত তিনটি স্থানিক মাত্রা (দৈর্ঘ্য, প্রস্থ, ঊচ্চতা) ও একটি সময়গত মাত্রা (সময়) প্রয়োজনীয়। কোন সুনির্দিষ্ট স্থান-কাল কে প্রকাশ করার জন্য মাত্রাগুলো প্রসঙ্গ কাঠামোর স্বাধীন উপাদান। যেমন পৃথিবীতে অক্ষাংশ ও দ্রাঘিমা দুটি মৌলিক মাত্রা যারা সম্মিলিত ভাবে একটি স্থান নির্দিষ্ট করে। অনেক সময় দেখা যায়, কোন পর্যবেক্ষক যা শুধু দৈর্ঘ্যর সাহায্যে পরিমাপ করছেন অন্য পর্যবেক্ষক হয়তো দৈর্ঘ্য ও সময় উভয়ের সাহায্যে পরিমাপ করছেন। যেকোন ঘটনাই স্থান-কাল নামক চতুর্মাত্রিক জগতে ঘটছে এটা ধরে নেয়াই হল আপেক্ষিকতার বিশেষ তত্ত্বের ফলাফল প্রকাশ করার সবচেয়ে সহজ এবং ভাল পদ্ধতি যেখানে তিনটি মাত্রা x, y, z স্থান নির্দেশ করে এবং চতুর্থ মাত্রা ict (i=(-1)1/2) সময় নির্দেশ করে। সময়ের মাত্রা t ব্যবহার না করে ict ব্যবহার করার কারণ হল নিচের সমীকরনটি লরেঞ্জ রূপান্তরের ফলে অপরিবর্তনীয় থাকে।
s2=x2+y2+z2-(ct)2 =x12+y12+z12-(ct1)2
ইউক্লিডীয় স্থান
খ্রিস্টপূর্ব ৩০০ অব্দের দিকে গ্রিক গণিতবিদ ইউক্লিড দূরত্ব ও কোণের মধ্যে সম্পর্কের বিষয়টি নিয়ে গবেষণা শুরু করেন। প্রথমে একটি সমতলে এবং পরে উন্মুক্ত স্থানে গবেষণা করেন। তিনি যে সম্পর্কগুলো প্রতিষ্ঠা করেছিলেন তার মধ্যে একটি হচ্ছে, ত্রিভুজের তিন কোণের সমষ্টি সব সময় ১৮০°। বর্তমানে এই সম্পর্কগুলোকেই দ্বিমাত্রিক বা ত্রিমাত্রিক ইউক্লিডীয় স্থান এবং ইউক্লিডীয় জ্যামিতি বলে।
রেদ-ম্দা'-বা-গ্ঝোন-নু-ব্লো-গ্রোস
রেদ-ম্দা'-বা-গ্ঝোন-নু-ব্লো-গ্রোস (১৩৪৯-১৪১২) সা-স্ক্যা ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
শিক্ষা
কৈশোরে তিনি 'ফাগ্স-ছেন-ছোস-ব্জাং-'দ্পাল নামক এক বৌদ্ধ ভিক্ষুর নিকট মহাকরুণা সম্বন্ধে শিক্ষালাভ করেন। ১৩৬৬ খ্রিষ্টাব্দে তিনি সা-স্ক্যা ধর্মসম্প্রদায়ের সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক বৌদ্ধভিক্ষুর নিকট দীক্ষালাভ করেন। তিনি ন্যা-দ্বোন-কুন-দ্গা'-দ্পাল-বা  ও ম্খান-ছেন-সাংস-র্গ্যাস-দ্পাল-বা  নামক দুই বৌদ্ধভিক্ষুর নিকট প্রমাণবর্ত্তিকা, সা-স্ক্যা ধর্মসম্প্রদায়ের চতুর্দশ সা-স্ক্যা-খ্রি-'দ্জিন ব্লা-মা-দাম-পা-ব্সোদ-নাম্স-র্গ্যাল-ম্ত্শানের নিকট প্রজ্ঞাপারমিতা, লো-ছেন-ব্যাং-ছুব-র্ত্সে-মো  নামক বৌদ্ধভিক্ষুর নিকট অভিধর্ম ও গুহ্যসমাজতন্ত্র, ল্দোগ-লোদ-পা-কুন-দ্গা'-ব্জাং-পো  নামক বৌদ্ধভিক্ষুর নিকট বিনয় এবং ছোস-র্জে-ব্যাং-ছুব-সেং-গে  নামক বৌদ্ধভিক্ষুর নিকট মধ্যমক সম্বন্ধে শিক্ষালাভ করেন। এরপর তিনি প্রায় কুড়ি জন বৌদ্ধ পণ্ডিতের নিকট সা-স্ক্যা ধর্মসম্প্রদায়ে প্রচলিত তন্ত্র সম্বন্ধে শিক্ষালাভ করেন। তিনি র্গ্যাল-স্রাস-থোগ্স-মেদ-দ্পাল-ব্জাং-পোর নিকট লাম-রিম ও ব্লো-স্ব্যোং সম্বন্ধে শিক্ষা লাভ করেন।
শিক্ষাদান
রেদ-ম্দা'-বা-গ্ঝোন-নু-ব্লো-গ্রোস তার শিক্ষার পরে বারো বছর 'বুল-রোং নামে এক প্রত্যন্ত বৌদ্ধমঠে সাধনা ও শিক্ষাদান করেন। তিনি র্বা-স্গ্রেং বৌদ্ধবিহারে ত্সোং-খা-পা-ব্লো-ব্জাং-গ্রাগ্স-পার সাথে শিক্ষাদান করেন। এই সময় ত্সোং-খা-পা-ব্লো-ব্জাং-গ্রাগ্স-পা তাকে উদ্দেশ্য করে দ্মিগ্স-ব্র্ত্সে-মা নামে পাঁচ লাইনের একটি স্তব রচনা করে তাকে করুণা, শক্তি ও প্রজ্ঞার উৎস বলে বর্ণনা করেন। কিন্তু ত্সোং-খা-পা-ব্লো-ব্জাং-গ্রাগ্স-পা এই স্তবের যথার্থ যোগ্য বলে অভিহিত করে রেদ-ম্দা'-বা-গ্ঝোন-নু-ব্লো-গ্রোস তাকে এই স্তবটি ফিরিয়ে দেন। এই স্তবটি বর্তমানেও ত্সোং-খা-পা-ব্লো-ব্জাং-গ্রাগ্স-পাকে উদ্দেশ্য করে প্রার্থনাসঙ্গীত হিসেবে তিব্বতে উচ্চারিত হয়ে থাকে। রেদ-ম্দা'-বা-গ্ঝোন-নু-ব্লো-গ্রোস তিব্বতের বিভিন্ন স্থানে যাত্রা করে মধ্যমক সম্বন্ধে শিক্ষাদান করে এই তত্ত্বের জনপ্রিয়তা বৃদ্ধি করেন। তার সর্বাপেক্ষা উল্লেখযোগ্য সাতজন শিষ্য ছিলেন গোন-গ্যো-ন্যি-মা-গ্রাগ্স, কুন-দ্গা'-দ্পাল-ব্জাং , দ্পাল-'ব্যোর-শেস-রাব , ব্সোদ-নাম্স-শেস-রাব , দ্বিতীয় দ্গা'-ল্দান-খ্রি-পা দার-মা-রিন-ছেন, তৃতীয় দ্গা'-ল্দান-খ্রি-পা দ্গে-লাগ্স-দ্পাল-ব্জাং এবং ম্ঙ্গা'-রিস-পা-সাংস-র্গ্যাস-র্ত্সে-মো । এঁদের মধ্যে ম্ঙ্গা'-রিস-পা-সাংস-র্গ্যাস-র্ত্সে-মো তার জীবনী রচনা করেন।
রচনা
রেদ-ম্দা'-বা-গ্ঝোন-নু-ব্লো-গ্রোস বহু বিখ্যাত তিব্বতী বৌদ্ধগ্রন্থের রচয়িতা ছিলেন। তিনি অভিধর্ম, বিনয়, মধ্যমকাবতার, মধ্যমক, অভিধর্মসমুচ্চয় ও উত্তরতন্ত্রের ওপর টীকাভাষ্য রচনা করেন। এছাড়াও তিনি গুহ্যসমাজতন্ত্রের ওপর গ্সাং-'দুস-ক্যি-ছো-গা-ছা-ত্শাং, মধ্যমক তত্ত্বের ওপর র্ত্সা-শে'ই-স্প্যি-দোন এবং সাং-র্গ্যাস-ব্যাংস-সেম্স-ক্যি-ব্স্তোদ-পা  নামক বোধিসত্ত্ব ও গৌতম বুদ্ধের স্তব রচনা করেন। তিনি গ্ঝান-স্তোন ও কালচক্র তন্ত্র সম্বন্ধে বিরুদ্ধমত প্রকাশ করেও রচনা লেখেন।
হেনরি আর্মস্ট্রং (আম্পায়ার)
তিনি ২৭ ফেব্রুয়ারি থেকে ৪ মার্চ ১৯৩১ সালে সিডনিতে অস্ট্রেলিয়া এবং ওয়েস্ট ইন্ডিজের মধ্যে একটি টেস্ট ম্যাচে আম্পায়ারিং করেন। এই ম্যাচে, যে ম্যাচে ওয়েস্ট ইন্ডিজ অস্ট্রেলিয়ার বিরুদ্ধে তাদের প্রথম জয় পায়, তাকে ওয়াল্টার ফ্রেঞ্চের সাথে জুটি বেঁধেছিলেন।
তিনি ১৯৩০ থেকে ১৯৩৭ সালের মধ্যে সিডনিতে টি শেফিল্ড শিল্ড ম্যাচে আম্পায়ার করেন। ১৯৩০-এর দশকে তিনি নিউ সাউথ ওয়েলস আম্পায়ার অ্যাসোসিয়েশনের অনারারি সেক্রেটারি হিসেবে কিছু বছর দায়িত্ব পালন করেন।
তথ্যসূত্র
<references group="" responsive="1">
কবি অথবা দণ্ডিত অপুরুষ
কবি অথবা দণ্ডিত অপুরুষ হুমায়ুন আজাদ রচিত একটি উপন্যাস। ফেব্রুয়ারি, ১৯৯৯ সালে (ফাল্গুন, ১৪০৫ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়।
হুমায়ুন আজাদ এই উপন্যাস উৎসর্গ করেছেন, ফরাসী কবি শার্ল বোদলেয়ারের প্রতি যাকে তিনি দণ্ডিত মহাকবি বলে উল্লেখ করেছেন।
বিষয়বস্তু
হাসান রশিদ নামের এক কবিকে নিয়ে উপন্যাসের মূল কাহিনী যে এক নিসঃঙ্গ মানুষ, নিজস্ব বাসা আছে কিন্তু বাসায় সে ছাড়া আর কেউ থাকেনা, হাসান কবিতা লেখে, কবি-বন্ধু/অন্যান্য কবিদের সঙ্গে আড্ডা দেয়, পতিতালয়ে যায় - এভাবেই চলে তার জীবন। একদা সে আলাউদ্দীন রেহমান নামের এক বন্ধুর বিশেষ অনুরোধে বিজ্ঞাপনের চিত্রনাট্য-কাহিনী লিখার কাজে তার কম্পানি এ্যাড ২০০০-এ যোগ দেয় যদিও এর আগে হাসান পেশা হিসেবে একটি গ্রামের কলেজে শিক্ষকতা করতো কিন্তু পড়ে তা ছেড়ে দিয়েছিলো। হাসানের জীবনের শ্যামলী নামের এক নারীসঙ্গ আসে যে বিবাহিত কিন্তু একদিন হাসানের কাছে অপরাধবোধ হবার কারণে সে নিজেই শ্যামলীর স্বামী ফরহাদকে টেলিফোন করে তার সঙ্গে শ্যামলীর পরকীয়ার কথা জানিয়ে দিয়ে সম্পর্কটা নষ্ট করে দেয়। উপন্যাসের শেষে হাসানের জীবনে মেঘা নামের একটা মেয়ে আসে যে হাসানের চেয়ে অনেক ছোটো কিন্তু এই মেঘার কারণেই হাসানের জীবন ধ্বংস হয়ে যায়।
দহবন্দ ইউনিয়ন
দহবন্দ ইউনিয়ন বাংলাদেশের রংপুর বিভাগের গাইবান্ধা জেলার সুন্দরগঞ্জ উপজেলার অন্তর্গত একটি ইউনিয়ন পরিষদ। এটি ২৪.৩২ কিমি২ (৯.৩৯ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৫৯৯ জন। ইউনিয়নটিতে মোট গ্রামের সংখ্যা ৮টি ও মৌজার সংখ্যা ৯টি।
জনপ্রতিনিধি
৫ নং দহবন্দ ইউনিয়নের চেয়ারম্যানঃ জনাব মোঃ রেজাউল আলম সরকার রেজা সাধারণ সদস্য ১ নং ওয়ার্ডঃ
সাধারণ সদস্য ২ নং ওয়ার্ডঃ
সাধারণ সদস্য ৩ নং ওয়ার্ডঃ
সাধারণ সদস্য ৪ নং ওয়ার্ডঃ
সাধারণ সদস্য ৫ নং ওয়ার্ডঃ
সাধারণ সদস্য ৬ নং ওয়ার্ডঃ
সাধারণ সদস্য ৭ নং ওয়ার্ডঃ
সাধারণ সদস্য ৮ নং ওয়ার্ডঃ
সাধারণ সদস্য ৯ নং ওয়ার্ডঃ
সংরক্ষিত মহিলা সদস্য ১,২,৩ নং ওয়ার্ডঃ
সংরক্ষিত মহিলা সদস্য ৪,৫,৬ নং ওয়ার্ডঃ
সংরক্ষিত মহিলা সদস্য ৭,৮,৯ নং ওয়ার্ডঃ
কোশলপতি অজ
অজ (अज) হিন্দু ধর্মগ্রন্থে বৈশিষ্ট্যযুক্ত সূর্য রাজবংশের একজন রাজা। তিনি রঘুর পুত্র। তাঁর পিতামহ হলেন ধার্মিক রাজা দিলীপ। তিনি সরায়ু নদীর দক্ষিণ তীরে কোশল রাজ্য শাসন করেন, যার রাজধানী ছিল অযোধ্যা। তাঁর স্ত্রী ইন্দুমতি হলেন বিদর্বের রাজকন্যা, এবং তাঁর পুত্র হলেন দশরথ, যিনি রামের পিতা।
অজ নামটি ঋগ্বেদে (১০.১৮.১৯) উল্লেখ করা হয়েছে। দশরাজার যুদ্ধের দ্বিতীয় পর্বে, স্থানীয় সর্দার ভিদকে সুদাসের কাছে তিনটি অন্যান্য উপজাতির (অজ, শৃগ্রা ও যক্ষ) সাথে পরাজিত করা হয়েছে বলে জানা যায়।
কিংবদন্তি
ঋষি কৌৎস মহারাজ রঘুকে আত্মগুণারূপ[নিজের মতো] পুত্রলাভ করবার আশির্বাদ দেন। যথাসময়ে মহারাজ রঘু একটি পুত্র লাভ করলেন। ব্রাহ্ম-মুহূর্তে পুত্রের জন্ম হয়েছিল বলে  ব্রহ্মার নাম[তাঁর একটি নাম অজ] অনুসারে পুত্রের নাম রাখা হলো 'অজ'। অজের শারীরিক গঠন, তেজস্বীতা ও স্বাভাবিক উন্নতি পিতা রঘুর মতোই হয়েছিল। কালিদাসের ভাষায়, 'একটি প্রদীপ দিয়ে জ্বালানো অন্য একটি প্রজ্বলিত প্রদীপের যেমন কোনো পার্থক্য থাকে না, তেমনি রঘু ও অজের মধ্যেও কোনো বিভিন্নতা ছিলো না।' কুমার অজ যথাসময়ে গুরুর নিকট বিদ্যালাভ করে যুবরাজ হলেন।
বিদর্ভরাজ ভোজের বোন ইন্দুমতীর স্বয়ম্বর সভায় যাবার জন্য অযোধ্যায় নিমন্ত্রণপত্র এসেছিল। পিতা রঘুর ইচ্ছায় অজ সসৈন্যে বিদর্ভ নগরে যাত্রা করলেন। পথের মধ্যে ক্লান্ত হয়ে একটি বনের মধ্যে যখন তাঁরা বিশ্রাম করছেন, সেই সময় এক মদমত্ত হাতি তাঁদের আক্রমণ করে। বন্যহাতি রাজাদের অবধ্য, এই শাস্ত্রজ্ঞান জেনে শুধুু হাতিটিকে থামানোর জন্য অজ হাতির শরীরে একটি মাত্র তীর বিদ্ধ করেন। তীরবিদ্ধ হওয়ামাত্র সেই হাতিটি এক অপরূপ গন্ধর্বকুমারের রূপলাভ করল। গন্ধর্বকুমার অজকে জানায়, একজন ঋষিকে অপমান করবার জন্য ঋষির অভিশাপে গন্ধর্বটি মত্তহাতিতে পরিনত হয়েছিল। গন্ধর্বকুমারের নাম প্রিয়ম্বদ। অজ তাঁকে অভিশাপ থেকে মুক্তি দিয়েছেন, এই কৃতজ্ঞতায় গন্ধর্ব অজকে 'সম্মোহন' অস্ত্র প্রদান করলেন। অতঃপর গন্ধর্বকুমার বিদায় নিলে অজ বিদর্ভরাজ্যের উদ্দেশ্যে প্রস্থান করলেন।
বিদর্ভের স্বয়ম্বরসভায় ইন্দুমতী অজের রূপ ও তেজস্বীতায় মুগ্ধ হয়ে তাঁকেই বরমালা প্রদান করলেন। কিন্তু স্বয়ম্বরে আগত অন্য রাজারা ঈর্ষাবশত অজকে আক্রমণ করে। সেইসময় অজ সম্মোহন অস্ত্র প্রয়োগ করে তাঁদের অজ্ঞান করে পরাজিত করে। ইন্দুমতীকে নিয়ে অজ রাজধানী অযোধ্যায় ফিরে এলেন। এর কিছুকাল পরে রঘু অজকে সিংহাসনে বসিয়ে বানপ্রস্থে গেলেন।
তারপর বহুদিন সুখে-শান্তিতে রাজত্ব করবার পর অজ-ইন্দুমতীর পুত্র দশরথের জন্ম হলো। ক্রমে দশরথ বড় হয়ে যৌবরাজ্যে অধিষ্ঠিত হলেন। একদিন অজ-ইন্দুমতী বনবিহার করছিলেন। সেই সময় দেবর্ষি নারদ ও বনে বনে বিহার করছিলেন। আচমকা তাঁর বীণার প্রান্তে রাখা ফুলের মালা উড়ে এসে ইন্দুমতীর শরীরে আঘাত করল। সেই ফুলের মালার আঘাতে ইন্দুমতী মৃত হলেন। প্রিয়তম স্ত্রীর মৃত্যুতে শোকার্ত অজ দশরথকে অযোধ্যার রাজসিংহাসনে বসিয়ে বানপ্রস্থ  অবলম্বন করে বনে চলে গেলেন।
মৎস্যপুরাণ মতে, দিলীপের পুত্র অজ, তস্যপুত্র দীর্ঘবাহু, তস্যপুত্র অজপাল, তৎপুত্র দশরথ।
গ্যারি ডুপেরুজেল
গ্যারি ডুপেরুজেল একজন প্রাক্তন অস্ট্রেলীয় ক্রিকেট আম্পায়ার। ১৯৮০ সালে একটি ওয়ানডে ম্যাচে দাঁড়িয়েছিলেন।
তথ্যসূত্র
<references group="" responsive="1">
শাহ আলমগীর
শাহ আলমগীর ছিলেন বাংলাদেশের একজন সাংবাদিক। তিনি বাংলাদেশ প্রেস ইনস্টিটিউটের (পিআইবি) মহাপরিচালক ছিলেন। পিআইবিতে যোগ দেয়ার আগে তিনি দীর্ঘদিন সাংবাদিক হিসেবে কাজ করেছেন। সাংবাদিকতায় গুরুত্বপূর্ণ অবদানের জন্য বাংলাদেশ সরকার তাকে ২০২৩ সালে সাংবাদিকতায় একুশে পদক প্রদান করে।
জন্ম ও পারিবারিক পরিচয়
শাহ আলমগীরের বাড়ি ব্রাহ্মণবাড়িয়া জেলার নবীনগর উপজেলায়। বাবার চাকরির সুবাদে তার জীবনের একটি বড় অংশ কাটে বৃহত্তর ময়মনসিংহে।
শিক্ষাজীবন
ময়মনসিংহের গৌরীপুর কলেজ থেকে এইচএসসি পাস করেন করেন শাহ আলমগীর। পরবর্তীতে তিনি ঢাকা বিশ্ববিদ্যালয় থেকে বাংলা সাহিত্যে স্নাতক ও স্নাতকোত্তর সম্পন্ন করেন তিনি। এছাড়া তিনি মস্কো ইনস্টিটিউট অব জার্নালিজম থেকে সাংবাদিকতায় ডিপ্লোমা ও থমসন ফাউন্ডেশন পরিচালিত সাংবাদিকতায় উচ্চতর কোর্স সম্পন্ন করেছেন। এছাড়াও করাচিতে সাউথ এশিয়ান ফ্রি মিডিয়া আয়োজিত ইলেক্ট্রনিক মিডিয়া বিষয়ক কর্মশালা, ফিল্ম আর্কাইভস আয়োজিত ফিল্ম অ্যাপ্রিশিয়েসন কোর্স ও ভারতের গোয়ায় ইউএনডিপি আয়োজিত ‘সাউথ এশিয়ান মিডিয়া অ্যান্ড ইটস রোল ইন এটেইনিং দ্য মিলিনিয়াম ডেভলপমন্ট গোল’ শীর্ষক সম্পাদকদের কর্মশালায় যোগ দিয়েছেন।
কর্মজীবন
শাহ আলমগীরের সাংবাদিকতা পেশার শুরু ছাত্রজীবন থেকেই। উপমহাদেশের প্রথম শিশু-কিশোর সাপ্তাহিক কিশোর বাংলা পত্রিকায় যোগদানের মাধ্যমে তিনি সাংবাদিকতা জীবন শুরু করেন। এখানে তিনি সহ-সম্পাদক হিসেবে কাজ করেছেন ১৯৮০ সাল থেকে ১৯৮৪ সাল পর্যন্ত কাজ করেন। এরপর তিনি কাজ করেন দৈনিক জনতা, বাংলার বাণী, আজাদ ও সংবাদে। প্রথম আলো প্রকাশের সময় থেকেই তিনি পত্রিকাটির সঙ্গে জড়িত ছিলেন এবং ১৯৯৮ সালের নভেম্বর মাস থেকে ২০০১ সালের সেপ্টেম্বর মাস পর্যন্ত যুগ্ম বার্তা-সম্পাদকের দায়িত্ব পালন করেন। এরপর তিনি টেলিভিশন মিডিয়ায় কাজ শুরু করেন। চ্যানেল আই এর প্রধান বার্তা সম্পাদক, একুশে টেলিভিশনে হেড অব নিউজ, যমুনা টেলিভিশনে পরিচালক (বার্তা) এবং মাছরাঙা টেলিভিশনে বার্তা প্রধান হিসেবে দায়িত্ব পালন করেন।
পারিবারিক জীবন
পারিবারিক জীবনে শাহ আলমগীর এক পুত্র ও কন্যা সন্তানের জনক ছিলেন। তার স্ত্রীর নাম ফৌজিয়া বেগম। ছেলে আশিকুল আলম দীপ ও মেয়ে অর্চি অনন্যা। তার পুত্রবধুর নাম তানজিয়া সিরাজ তূর্জি। একমাত্র নাতির নাম আহান আলম।
অসুস্থতা ও মৃত্যু
২০১৯ সালের ২১ ফেব্রুয়ারি রাতে তিনি অসুস্থ হয়ে পড়লে ঢাকার সম্মিলিত সামরিক হাসপাতালে (সিএমএইচ) ভর্তি করা হয়। ২২ ফেব্রুয়ারি তাকে আইসিইউতে স্থানান্তর করা হয়। চিকিৎসাধীন অবস্থায় ৭ দিন পর 2019সালের ২৮ ফেব্রুয়ারি চিকিৎসাধীন অবস্থায় তিনি মৃত্যুবরণ করেন।
সুই সম্রাট গং
সুই সম্রাট গং (隋恭帝) (৬০৫ – ১৪ সেপ্টেম্বর, ৬১৯ ) ছিলেন চীনের সুই সাম্রাজ্যের তৃতীয় শাসক। তার পারিবারিক নাম ইয়াং ইউ। প্রকৃতপক্ষে তাকে সুই সাম্রাজ্যের শেষ সম্রাট ধরা হয় কারণ তিনি নিয়মসিদ্ধভাবে তাং সাম্রাজ্যের প্রতিষ্ঠাতা সম্রাট গাওজুকে (লি ইউয়ান) সিংহাসন অর্পণ করেন, যদিও তার ভাই ইয়াং তং সিংহাসনে আরোহণ করেন এবং ৬১৯ সাল পর্যন্ত রাজত্ব করেন। লি ইউয়ান ৬১৭ সালে ইয়াং ইউর পিতামহ সুই সম্রাট ইয়াংয়ের বিরুদ্ধে বিদ্রোহ করেন এবং রাজধানী চাং'আন দখল করেন। তিনি ইয়াং ইউকে বন্দী করেন এবং নিজেকে সম্রাট হিসেবে ঘোষণা দেন। শুধুমাত্র তার অধীনস্থ সেনাদপ্তরসমূহ তাকে সম্রাট হিসেবে জানত কিন্তু বাকি সেনাদপ্তরসমূহ ইয়াংকে সম্রাট মেনে তাদের কাজ পরিচালনা করতে থাকে। ৬১৮ সালে সম্রাট ইয়াং তার সেনাপ্রধান ইয়ুওয়েন হুয়াজিকে হত্যা করেছে জানার পর লি ইউয়ান সম্রাট ইউকে তার কাছে সিংহাসন অর্পণ করতে বাধ্য করেন।
সম্রাট ইয়াংয়ের রাজত্বকাল
ইয়াং ইউ ৬০৫ সালে জন্মগ্রহণ করেন। তার পিতা ইয়াং ঝাও ছিলেন সুই সম্রাট ইয়াংয়ের রাজদরবার যুবরাজ ও মাতা ওয়েই ছিলেন রাজদরবার যুবরাজ্ঞী। তিনি সম্ভবত ইয়াং ঝাওয়ের তিন পুত্রের মধ্যে সবচেয়ে ছোট। তিনি স্পষ্টত ইয়াং তানের (জন্ম ৬০৩) ছোট এবং সম্ভবত ইয়াং তংয়ের ও ছোট, যার জন্ম তারিখ জানা যায় নি। কনফুসীয় ধর্ম রীতি অনুসারে তিনি ইয়াং ঝাওয়ের যোগ্য উত্তরসূরী কারণ তার মাতা ছিলেন ইয়াং ঝাওয়ের পত্নী, অন্যদিকে ইয়াং তান ও ইয়াং তংয়ের মাতারা ছিলেন তার উপপত্নী।
৬১৭ সালে সম্রাট ইয়াংয়ের ভয়ে ভীত হয়ে লি ইউয়ান তার দপ্তর তাইউয়ানে (বর্তমান তাইউয়ান, শানসি) বিদ্রোহ শুরু করেন কারণ সম্রাট ইয়াং তুজুয়ের আক্রমণ প্রতিহত করতে না পারায় তার উপর রুষ্ট ছিল এবং লি নামের কেউ পরবর্তী সম্রাট হবে এই দৈববাণীর কারণে তাকে সন্দেহ করেন। লি ইউয়ান সম্রাট ইয়াং থেকে দূরে থাকতে চান এবং সুই সৈন্যদের কাছে ঘোষণা করেন যে তিনি সুই সম্রাটের অনুগত ও তার প্রধান লক্ষ্য হল ইয়াং ইউকে সম্রাট হিসেবে পূর্ণ সমর্থন প্রদান করা। লি দ্রুত চাং'আনের দিকে অগ্রসর হন এবং লির আক্রমণের সময় ওয়েই মারা যান। ওয়েইয়ের লেফটেন্যান্ট য়িন শিশি ও গু য়িকে শহর ও ইয়াং ইউয়ের অভিভাবকত্ব প্রদান করা হয়।
৬১৭ সালের শীতে লি ইউয়ানের সৈন্যরা চাং'আনের প্রতিরক্ষা ভেঙ্গে শহরে ঢুকে যায়। লি ইয়াং ইউকে সম্রাট গং হিসেবে ঘোষণা করেন, এবং সম্রাট ইয়াংকে তাইশাং হুয়াং (অবসরপ্রাপ্ত সম্রাট) উপাধি দেন, কিন্তু শুধুমাত্র লির অধীনস্থ অঞ্চলে ইয়াং ইউকে সম্রাট হিসেবে মান্য করা হয়।
রাজত্বকাল
সম্রাট গং সিংহাসনে আরোহণ করলে প্রকৃত ক্ষমতার অধিকারী হল লি ইউয়ান। লি সম্রাট গংকে দিয়ে নিজেকে তাং যুবরাজ করান। অল্প সময়ের মধ্যে তার আশেপাশের সেনাদপ্তরগুলো, বর্তমান শাআনসি, সিচুয়ান, ও চংকিং লির কাছে আত্মসমর্পণ করে।
বিদ্রোহী নেতা লি মি লুওইয়াং আক্রমণ করলে, ৬১৮ সালে বসন্তে লি ইউয়ান তার দুই পুত্র লি জিয়ানচেং ও লি শিমিনকে প্রধান করে প্রতিরক্ষায় সাহায্য করার নাম করে সৈন্য প্রেরন করেন। সুই সৈন্যরা লির কর্তৃত্ব প্রত্যাখান করে এবং লি জিয়ানচেং ও লি শিমিনের সৈন্যদের সাথে কোনো যোগসূত্র স্থাপন না করলে তাদের সৈন্যরা লি মির সৈন্যদের সাথে কিছু দিন যুদ্ধ করে যুদ্ধ ত্যাগ করে।
৬১৮ সালের গ্রীষ্মে সম্রাট গং রাজ উপাধি লাভের মাত্র ছয় মাস পরে লি ইউয়ান সম্রাট গংকে তার কাছে সিংহাসন অর্পণ করতে বাধ্য করেন এবং তিনি সম্রাট গাওজু উপাধি নিয়ে তাং রাজবংশ প্রতিষ্ঠা করেন।
রাজত্ব পরবর্তী সময়
নতুন সম্রাট গাওজু প্রাক্তন সম্রাট গংকে সিয়ের ডিউক উপাধি দেন। ডিউক ৬১৯ সালের শরতে মারা যান, যদিও ইতিহাসবেত্তারা মনে করেন তাং সম্রাট গাওজুর আদেশে তাকে হত্যা করা হয়েছিল। তার কোন সন্তান না থাকায় তার এক দূরসম্পর্কের বোনের পুত্র ইয়াং সিংজি তার ডিউক উপাধি লাভ করেন।
কুঁদঘাট
অবস্থান
কুঁদঘাট আদি গঙ্গার উভয় তীরে অবস্থিত, পঞ্চদশ থেকে সপ্তদশ শতাব্দী পর্যন্ত হুগলি নদীর মূল প্রবাহ কলকাতাকে বিদ্যাধারী নদীর সাথে পূর্বে সংযুক্ত করেছে। পরিবহন ও ব্যবসায়ের উদ্দেশ্যে উইলিয়াম টলি আরও গভীর করেছেন, এটি কার্যত শুকিয়ে গেছে এবং এখন বর্ষাকালে মৌলিক নিকাশী নালী হিসাবে কাজ করে।
পরিবহন সুবিধা
বৃহত্তর কুঁদঘাট বাস ডিপোটি বেশ কয়েকটি রাষ্ট্রীয় বাস এবং একটি প্রাইভেট বাসের টার্মিনাস হিসাবে কাজ করে।
কলকাতা মেট্রোর নেটওয়ার্কের প্রথম সম্প্রসারণের অংশ হিসাবে নতুন গারিয়ায় প্রসারিত আদি গঙ্গার উপরে নির্মিত নেতাজি মেট্রো স্টেশনটি প্রথম কয়েকটি। নেতাজি সুভাষ চন্দ্র বসু এবং কুড়ঘাট অঞ্চলের মধ্যে কোনও ঐতিহাসিক প্রমাণ পাওয়া যায় নি বলে স্টেশনটির নামকরণ একটি বিতর্ক সৃষ্টি করেছিল।
উত্তর দিক
পুরো অঞ্চলে প্রাচীনতম বিদ্যমান কাঠামো - চারটি বৃহত গম্বুজযুক্ত শিব মন্দির - যার মধ্যে বর্তমানে কেবল একটি ব্যবহৃত রয়েছে, এটি উত্তর পাশের মাঝখানে অবস্থিত। মন্দিরগুলি এলাকার প্রাচীনতম বাসিন্দাদের মধ্যে অন্যতম, যিনি শত শত বছর আগে বাড়িওয়ালা হিসাবে চলে এসেছিলেন। পরিবার এখনও মন্দিরের পাশে তাদের প্রাথমিক বাসস্থান রক্ষণাবেক্ষণ করে।